|  |  |
| --- | --- |
| Numri i lëndës: | 2018:060479 |
| Datë: | 22.11.2018 |
| Numri i dokumentit:  | 00175327 |

**P.nr.256/18**

**NË EMËR TË POPULLIT**

**GJYKATA THEMELORE NË PEJË-DEGA I – DEPARTAMENTI I PËRGJITHSHËM,** sipas Gjyqtarit Gani Rugova, me pjesëmarrjen e sekretares juridike Drita Blakaj, në lëndën penale të pandehurit H B nga fsh. LL, K- I, i akuzuar për vepra penale “Lëndim i lehtë trupor” nga neni 188 par 1, pika 1.4 të KPRK-së duke vendosur sipas akuzave të Prokurorisë Themelore në Pejë – Departamenti i Përgjithshëm, PP.II.nr 1808/2018 të dt. 01.10.2018, në seancën fillestare të shqyrtimit fillestar të mbajtur me dt. 19.11.2018, në praninë e Prokurorit të Shtetit, Lumturije Vuçetaj si dhe të pandehurit H B. Gjykata të njëjtën ditë publikisht mori dhe shpalli, ndërsa më dt. 22.11.2018 e përpilojë këtë:

#  A K T GJ Y K I M

I pandehuri H B **,**  i lindur me .. në vendbanim në fsh. LL ku edhe banon, rr. “.. ..” nr..., K. I, i biri i B dhe nënës D e vajzërisë M, i martuar, baba i 8 (tetë) fëmijëve ka të kryer shkollën e fillore, i pa punë, i gjendjes së mesme ekonomike, posedon letërnjoftimin me numër: .., Shqiptar, Shtetas i Republikës së Kosovës, gjendet në liri.

**ËSHTË FAJTOR**

Për shkak se:

Më dt. 02.09.2018, rreth orës 14:30 në fsh. S, K. I, në lagjen “..”, tjetrit i shkakton lëndime të lehta trupore, më pasoja të përkohshme për shëndet dhe atë të dëmtuarit L K, në atë mënyrë që, ditën kritike pas një mosmarrëveshje që kishin pasur më herët, më të dëmtuarin, i pandehuri i shoqëruar më të miturën A.B e ndalojnë automjetin e tyre, dalin nga Kamioneta dhe e sulmojnë më grushta të dëmtuarin, ku i shkakton lëndime të lehta trupore dhe atë plagë prerëse në regjionin e shuplakës së dorës së djathtë,

-me çka ka kryer vepër penale lëndim i lehtë trupor nga neni 188 par.1 pika 1.4 të KPRK-së.

Andaj Gjykata, në kuptim të nenit 7,8,9,10,17,21 ,45,50,51,73,74 dhe nenit 188 par.1 nënpar.1.4 të KPRK-së, dhe nenit 359, 360, 361, 365, 366,450,463 të KPPRK-së, të pandehurit i shqipton:

**DËNIM ME KUSHT**

**Ashtu që:**

**1**. Të pandehurit **H B**, Gjykata i përcakton dënim me burg në kohëzgjatje prej **6 (gjashtë) muajsh,** i cili dënim nuk do të ekzekutohet nëse i njëjti nuk kryen vepër të re penale në afatin ligjor prej **1**(**një) viti,** pas plotfuqishmërisë së këtij aktgjykimi.

**2**. .I pandehuri obligohet që në emër të shpenzimeve të procedurës penale gjykatës ti paguaj për ekspertizën mjeko-ligjore **20 (njëzet)** **euro,** dhe paushallin gjyqësor në shumën prej **30 (tridhjetë) euro,** si dhe në emër të taksës për kompensimin e viktimave të krimit shumën prej **30** **(tridhjetë) euro,** të gjitha këto ti paguaj në afat prej 15 ditësh nga dita e plotfuqishmërisë së këtij aktgjykimi.

**3**.I dëmtuari L K me banim ne S, K- I ne rr. “Dituria” për realizimin e kërkesës pasurore juridike udhëzohet në kontest të rregullt juridiko-civil.

**A r s y e t i m**

Prokuroria Themelore në Pejë – Departamenti i Krimeve të Përgjithshme, ka ngritur aktakuzë mëPP.II.nr 1808/2018 të dt. 01.10.2018, ndaj të pandehurit H B nga fsh. LL, rr. “.. ..” , nr.... K. I , i akuzuar për veprën penale “Lëndim i lehtë trupor” nga neni 188 par.1 pika.1.4 të KPRK-së.

Gjykata me datën 19.11.2018, mbajti shqyrtimin fillestar ku ka prezantuar Prokurori i shtetit Lumturije Vuçetaj, i pandehuri H B , ndërsa Gjykata duke vepruar sipas nenit 245 nuk i ka ftuar palët tjera në seancën fillestare.

Pas leximit të aktakuzës nga ana e prokurorit të shtetit në seancën e shqyrtimit fillestar, gjykata është e bindur se i pandehuri e ka kuptuar aktakuzën dhe te pandehurit i është dhënë mundësia që të deklarohet për pranimin ose mospranimin e fajësisë.

Pasi që ju dha mundësia të deklarohet për fajësinë apo jo fajësinë, i pandehuri është deklaruar fajtor lidhur me veprën penale me të cilën është akuzuar sipas aktakuzës. Më vije keq kjo që ka ndodhur dhe shprehë keqardhje, është hera e parë që kam kryer një vepër te tillë dhe ne te ardhmen do te jem me i kujdesshëm qe kjo më mos te përsëritët, si dhe me palën e dëmtuar jemi pajtuar familjarisht me te dhe nuk kemi asgjë.

Gjykata kërkojë mendimin e Prokurorit të Shtetit i cili deklaroj se pajtohet me pranimin e fajësisë, i cili pranim është i vullnetshëm, ka mbështetje në provat që gjenden në shkresat e lëndës, dhe është bërë komfor dispozitave ligjore, si dhe gjykata me rastin e shqiptimit mund të marrë si rrethanë lehtësuese pranimin e fajësisë.

Pas deklarimit të te pandehurit dhe mendimit te prokurorit se nuk e kundërshtojnë pranimin e fajësisë, Gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë e pranimit të fajësisë, si dhe të gjitha kërkesat nga neni 248 par. 1 te KPPK-se janë përmbushur. Ashtu që gjykata aprovon deklarimin për pranimin e fajësisë nga ana e te pandehurit.

Duke pas parasysh se gjykata ka aprovuar pranimin e fajësisë nga ana e të pandehurit H B dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, atëherë ne ketë çështje penale nuk është zbatuar procedura e provave, gjykata duke vepruar në kuptim te nenit 248 par.4 të KPRK-së, ka vazhduar me shqiptimin e dënimit.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitiv te këtij aktgjykimi. Nga gjendja e vërtetuar faktike si është përshkruar në dispozitiv të aktakuzës, rrjedh se në veprimet e të pandehurit H B qëndrojnë të gjitha elementet e veprës penale “Lëndime të lehta trupore” nga neni 188 par.1 pika 1.4 të KPRK-së.

Sa i përket fajësisë gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit pasi që i pandehuri H B ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësinë penale të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-se. Kështu si rrethana lehtësuese për të pandehurin,gjykata ka vlerësuar se i pandehuri nuk ka rënë asnjëherë ndesh me ligjin përpos rastit të lartcekur. I pandehuri ka treguar sjellje korrekte gjatë shqyrtimit fillestar e për me tepër ka pranuar fajësinë, është ndier i përgjegjshëm për veprimin e tij dhe ka shpreh keqardhje për veprën që e ka kryer. Jeton në bashkësi familjare prej 8 anëtarësh dhe të ardhura siguron nga puna si punëtor fizik. Të gjitha këto rrethana kjo gjykatë i ka pranuar si rrethana lehtësuese në dobi te të pandehurit. Rrethanë rënduese gjykata nuk gjeti.

Andaj, duke vlerësuar këto rrethana, Gjykata ne kuptim te nenit 73 dhe 74 te KPRK-se te pandehurin e gjykoi si ne dispozitiv te këtij aktgjykimit, me te cilin do te arrihet edhe qëllimi i dënimit.

Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale në përputhje me nenin 41 të KPRK-së

Duke u bazuar në nenin 450 par. 1 dhe 2 nën par. 2.6 të KPPRK-së, gjykata ka përcaktuar për ekspertizën mjeko-ligjore **20 (njëzet)** **euro,** paushallin gjyqësorë në shumën prej **30 (tridhjetë) euro**, dhe shumën prej **30 (tridhjetë) euro** në emër të kompensimit të viktimave të krimi, të gjitha në shumën prej **80 (tetëdhjetë) euro.**

Vendimi për kompensimin e viktimave të krimit është marrë, konform nenit 39 par. 3 nënpar. 3.1 të Ligjit nr. 05/L-036 për Kompensimin e Viktimave të Krimit.

Vendimi qe palën e dëmtuar ta udhëzoj ne kontest civil për realizimin e kërkesës pasurore juridike u mor ne kuptim te nenit 463 par. 1 dhe 2 te KPPRK.

Nga arsyet e cekura më lartë dhe me zbatimin e nenit 370 të KPPRK-së është vendosur si në dispozite të këtij aktgjykimi.

**GJYKATA THEMELORE NË PEJË-DEGA I**

 **DEPARTAMENTI I PËRGJITHSHËM**

**P.nr.256/18 më datë 19.11.2018**

**Aktgjykimi është përpiluar me dt. 22.11.2018**

**Sekretarja Juridike Gjyqtari**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**Drita Blakaj Gani Rugova**

**KËSHILLA JURIDIKE:**

Kundër këtij aktgjykimi palët kanë te drejtë të parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate Themelore.